b'\n_START_ARTICLE_\nGlee\n_START_SECTION_\nCory Monteiths d\xc3\xb8d\n_START_PARAGRAPH_\nSesong 5 m\xc3\xa5tte planlegges p\xc3\xa5 nytt da det kom frem i juli 2013 at skuespilleren til hovedrollen Finn Hudson var funnet d\xc3\xb8d p\xc3\xa5 et hotellrom. D\xc3\xb8ds\xc3\xa5rsaken var en rusoverdose. Dette ble en stor tragedie blant Glee-fansen, og mange sier at det aldri vil bli det samme uten. Karakteren hans Finn Hudson d\xc3\xb8de en gang etter episoden "Tina In The Sky With Diamonds" men f\xc3\xb8r "The Quarterback". Det var planer om at karakteren hans skulle d\xc3\xb8 av en overdose slik som Monteith gjorde, men producerne ble enige om at det hadde blitt for morbid for fansen og skuespillerne. \xc3\x85rsaken til Finn Hudsons d\xc3\xb8d er ukjent og vil nok sannsynligvis forbli det.\n_START_SECTION_\nMusikk og dans/koreografi\n_START_PARAGRAPH_\nGlee inneholder flere musikalnumre som fremf\xc3\xb8res i serien. Sangene kan blant annet kj\xc3\xb8pes hos iTunes Store, og flere egne album med sanger fra serien har blitt gitt ut av plateselskapet Columbia Records. Musikken fra Glee har blitt en stor kommersiell suksess, med over tretten millioner solgte digitale singler og over fem millioner album solgt. I tilknytning til serien er det ogs\xc3\xa5 gitt ut DVD-er og Blu-rayer, bokserier, iPad-applikasjoner og et karaokespill for spillkonsollet Wii.  _NEWLINE_Det er flere listetopper som synges av figurene i serien. Det er regiss\xc3\xb8ren Murphy som er ansvarlig for \xc3\xa5 velge de samgene som fremf\xc3\xb8res, og han fors\xc3\xb8ker \xc3\xa5 holde en balanse mellom topplistesanger og egne sanger for serien. Om dette har han uttalt; \xc2\xabJeg vil at det skal v\xc3\xa6re noe for enhver i alle episodene. Det er en vanskelig miks, men balansen er sv\xc3\xa6rt viktig.\xc2\xbb Sangvalgene er ogs\xc3\xa5 en integrert del av manuset til serien, for som Murphy forklarer; "Hver episode har et kjernetema. Etter at manuset er skrevet, vil sangene bli valgt for \xc3\xa5 hjelpe til med \xc3\xa5 f\xc3\xb8re handlingen i episoden fremover." I den andre sesongen ble det brukt flere Topp 40-sanger, i et fors\xc3\xb8k p\xc3\xa5 at serien skulle appellere mer til litt eldre publikum._NEWLINE_Det var kun en liten andel av dem som ble forespurt som takket nei til at musikken kunne bli brukt i serien, blant annet Bryan Adams, Guns N\' Roses og Coldplay. Sistnevnte ombestemte seg i juni 2010 slik at Glee likevel fikk tilgang til deres musikk. Adams twitret p\xc3\xa5 Twitter at produsentene av Glee aldri hadde forespurt ham, og oppfordret programskaperne til \xc3\xa5 ringe ham. Musikeren Billy Joel tilb\xc3\xb8d mange av sangene sine for showet. Noen artister har ogs\xc3\xa5 tilbudt serien \xc3\xa5 bruke sangene sine uten vederlag. _NEWLINE_Glee blir koreografert av Zach Woodlee og inneholder mellom fem og \xc3\xa5tte nummer per episode. Umiddelbart etter at Murphy har valgt en sang, blir rettighetene klarert av musikkansvarlig P. J. Bloom og musikkprodusent Adam Anders arrangerer sangen slik at den kan passe til serien. Sangene er spilt inn p\xc3\xa5 forh\xc3\xa5nd av skuespillerne, mens Woodlee finner passende dansetrinn, som s\xc3\xa5 blir l\xc3\xa6rt til besetningen og til slutt blir filmet. S\xc3\xa5 lages studioversjoner av sangene. Denne prosessen begynner mellom seks og \xc3\xa5tte uker f\xc3\xb8r hver episode filmes, og kan avsluttes s\xc3\xa5 sent som dagen f\xc3\xb8r episoden skal filmes. Hver episode koster ca. 3 millioner amerikanske dollar \xc3\xa5 produsere, og det kan ta opp til 10 dager \xc3\xa5 filme et resultat som er tilfredsstillende. I slutten av 2010 avsl\xc3\xb8rte Bloom at prosessen hadde blitt enda kortere, og at de n\xc3\xa5 ikke trengte mer enn et par uker. For den andre sesongen ble serieskaperne tilbudt sanger som enn\xc3\xa5 ikke fra sluppet p\xc3\xa5 markedet fra b\xc3\xa5de musikere og plateselskap, slik at produksjonen kunne starte til og med f\xc3\xb8r sangrettighetene ble klarert._NEWLINE_Musikken fra TV-serien passerte i 2010 Beatles p\xc3\xa5 Billboard-lista over flest spilte sanger.\n_START_SECTION_\nNominasjoner, priser og utmerkelser\n_START_PARAGRAPH_\nI l\xc3\xb8pet av den f\xc3\xb8rste sesongen mottok Glee jevnt over overstr\xc3\xb8mmende omtale i alle land det ble sendt, og ble et fenomen s\xc3\xa6rlig blant barn og ungdom. Den f\xc3\xb8rste sesongen ble nominert til nitten Emmy Awards, fire Golden Globe Awards, seks Satellite Awards og femtisju andre priser. Serien vant blant annet Golden Globe for beste TV-serie (musikal eller komedie), og Emmy awards til b\xc3\xa5de Jane Lynch, gjesteartist Neil Patrick Harris, samt for Murphys regi av pilotepisoden. I 2011 vant serien igjen Golden Globe for beste TV-serie (musikal eller komedie). I tillegg vant b\xc3\xa5de Jane Lynch og Chris Colfer en Golden Globe for h.h.v. beste kvinnelige/mannlige birolle i miniserie eller TV-film. I tillegg ble b\xc3\xa5de Matthew Morrison og Lea Michele ogs\xc3\xa5 nominert for beste kvinnelige/mannlige birolle._NEWLINE_Chris Colfer og Lea Michele vant hver sin \xc2\xabPeople\'s Choice Award\xc2\xbb i 2013 for beste mannlige og kvinnelige skuespiller i en komisk serie._NEWLINE_Lea Michele vant beste kvinnelige skuespiller p\xc3\xa5 \xc2\xabTeen\'s Choice Awards\xc2\xbb        Hvor ogs\xc3\xa5 serien vant beste komisk serie hvor samtidig Lea Michele godtok sin "award". Cory Monteith ble nevnt av flere av skuespillerne, Lea Michele takket ogs\xc3\xa5 fansen for dems st\xc3\xb8tte for henne og sa at Cory vil bli i fansen og skuespillernes hjerter og at han ikke ville bli glemt.'